

REPUBLIKA HRVATSKA

OPĆINSKO DRŽAVNO ODVJETNIŠTVO

U S P L I T U

R- 33 /24

Razdjel: 109 Ministarstvo pravosuđa i uprave

Glava: 10985 OPĆINSKO DRŽAVNO ODVJETNIŠTVO U SPLITU

Aktivnost: 6420001

RKP: 04884

**OBRAZLOŽENJE POSEBNOG DIJELA FINANCIJSKOG PLANA**

**Za 2025.godinu planirana su sredstva za:**

**Rashodi za zaposlene**

Baza - broj zaposlenih dužnosnika 41, službenika 90 i namještenika 6 na dan 30.09.2024. Bruto plaća za rujan 2024. iznosi 291.000€ a doprinosi za zdravstveno osiguranje 44.300€ na temelju čega smo radili kalkulaciju. Ukupno odobren iznos sredstava na skupini 31 (limit) je 4.109.600 € dok smo u projekciji financijskog plana iskazali iznos od 4.864.600€ a koji je također smanjen u odnosu na naše izračune.

U tijeku je natječaj za tri zamjenička mjesta od kojih je jedno upražnjeno, a drugo dvoje čekaju premještaj što znači povećanje bruto plaće za jedno zamjeničko mjesto 45.000€ za godinu dana, a izmjenom Plana popunjavanja DORH-a P-297/2023-78 od 21.10.2024. odobreno je popunjavanje 12 zamjeničkih mjesta, u studenom se očekuje objava natječaja a popunjavanje tih mjesta u 2025. pa smo te plaće uračunali za 9 mjeseci u 2025. (iznos 405.000€). Zatim je počela sa radom u listopadu 2024. jedna savjetnica čiji trošak plaće za 2025. će iznositi 26.640€, a planira se i popunjavanje još dva državno-odvjetnička savjetnika u 2024. (u tijeku je natječaj) a trošak plaće za 12 mjeseci 2025. iznosi 53.280€ .

Također imamo napredovanje šest savjetnika u višeg savjetnika već u 2024. iznos 36.600€, isto tri savjetnika u višeg savjetnika u 2025. za 6 mjeseci iznos 9.100€ ,vježbenica će nakon polaganja pravosudnog ispita u 2024. postati savjetnica te je razlika plaće 3.000€.

S obzirom na povećanje broja zamjenika za 23 nova mjesta nadležnom Ministarstvu poslana je inicijativa za povećanjem broja službenika i namještenika (47 službenika i 5 namještenika).

Trenutno je u tijeku natječaj za 4 zapisničara vježbenika čiji trošak plaće za 2025. bi iznosio 98.600€ i natječaj za 1 zapisničara (upražnjeno mjesto nije na plaći rujan) a trošak plaće za 2025. iznosi 23.520€. Planom prijma u 2025. zaposlit će se 4 zapisničara, 4 upisničara i 1 stručni referent-arhivar, računali smo iznos plaća za 6 mjeseci u 2025.što bi bilo 94.860€.

Prema svemu navedenom iznos bruto plaće sa doprinosom za zdravstveno osiguranje za rujan 2024. uvećana za sva nova zapošljavanja (od kojih su neka u tijeku) je 5.154.800€ što bi značilo da nedostaje 1.045.200€ u odnosu na planirana sredstva (odobreni limit)

Ostali rashodi u iznosu 112.274€ umanjeni su zbog zadanog limita a prema projekciji plana bilo je predviđeno 132.900€ koje smo računali prema postojećem broju dužnosnika, službenika i namještenika te uvećali za nova zapošljavanja obrazložena kod plaća i doprinosa. Regres, božićnica su računate za 158 zaposlenih a uskrsnica za 150 zaposlenih, 92 darova za djecu, imamo 2 jubilarne nagrade za 5 godina staža, 5 jubilarne za 10 god. staža, 5 jubilarne za 15 god. staža, 4 jubilarne za 20 godina staža i 1 za 30 god. staža. Broj isplaćenih pomoći i potpora ne možemo predvidjeti ali smo prema dosadašnjim podacima uračunali pomoći za rođenja, dugotrajno bolovanje, pomoć za smrt i invalidnost u ukupnom iznosu 9.262€ (svi dužnosnici ostvaruju pravo na isplatu sljedećih materijalnih prava: regres, božićnica, uskrsnica i dar djeci od travnja 2024. godine)

**Materijalni rashodi**

Prijevoz u iznosu 70.800€ smo računali prema trenutno zaposlenim službenicima, namještenicima i dužnosnicima (svi dužnosnici ostvaruju pravo na naknadu za prijevoz od travnja 2024. godine). Ukupan iznos smo dobili na temelju obračuna za rujan 2024., zatim za nova zapošljavanja smo uračunali cijenu gradske karte, ali to ne možemo predvidjeti jer ne znamo otkud će osobe putovati, pa taj rashod može biti i veći.

Za poštanske usluge imamo ugovor sa Hrvatskom poštom a potrebna su veća sredstva jer su cijene usluga porasle, za najam uređaja za ispis sa King ICT d.o.o. koji traje do 3.8.2026. a za gorivo sa INA d.d., HEP- traje do 30.9.24., T-COM za mobilne usluge do 31.12.24.

Rashod za zdravstvene preglede smo računali prema novim zapošljavanjima te liječničke vezane za zaštitu na radu.

Intelektualne usluge u iznosu 470.000€ smo kalkulirali prema prosjeku od 01.01.-30.09.2024. godine. U ovu grupu rashoda smo uračunali održavanje prostorija (popravci prozora, elektro i vodoinstalaterski radovi te održavanje vozila)

**Ulaganja na nefinancijskoj imovini**

U 2025. planiraju se dodatna ulaganja na građevinskim objektima i to pregrađivanje jednog većeg ureda koji koristimo u dva manja zbog potreba poslovanja. Ti radovi uključuju slijedeće troškove : projektant 3.750€, nadzor 2.500€, izvođenje radova 10.000€ i vatrodojavni sustav 500€. Ponude za navedene radove smo zatražili u prethodnom razdoblju te malo povećali iznose zbog mogućeg utjecaja inflacije.

**Za 2026.godinu planirana su sredstva za:**

**Rashodi za zaposlene**

Baza - broj zaposlenih dužnosnika 41, službenika 90 i namještenika 6 na dan 30.09.2024. uvećano za nova zapošljavanja obrazložena za 2025. godinu, s tim da su ovdje plaće za nova zapošljavanja uračunata za cijelu godinu a u 2025. prema planu realizacije. Planira se popunjavanje 6 zamjeničkih mjesta i zapošljavanje 3 zapisničara i 1 upisničara. Imamo isplatu B-staža za jednu zamjenicu. Prema projekciji plana je bio iskazan iznos od 5.048.030€ a zadani limit je 4.348.030€ tj. sredstva su prema izračunima nedostatna.

Ostale rashode u iznosu 120.500 € usklađene prema zadanom limitu a prema projekciji plana obračunate u iznosu 139.900€ prema postojećem broju službenika i namještenika i uvećali za nova zapošljavanja obrazložena kod plaća i doprinosa za '25. Regres, božićnica i uskrsnica su računate za 158 zaposlenih, 92 darova za djecu, imamo 4 jubilarne nagrade za 5 godina staža, 3 jubilarne za 10 godina staža, 4 jubilarne za 15 godina staža, 2 jubilarne za 20 god. staža, 2 jubilarne za 30 godina staža, 1 za 35 godina staža i 1 za 40 godina staža . Broj isplaćenih pomoći i potpora ne možemo predvidjeti ali smo prema dosadašnjim podacima uračunali pomoći za rođenja, dugotrajno bolovanje, pomoć za smrt i invalidnost u ukupnom iznosu 9.262€ te imami jednu otpremninu u iznosu 2.230.

**Materijalni rashodi**

Prijevoz u iznosu 72.900€ smo računali prema broju zaposlenih u 2025. uzimajući u obzir nova zapošljavanja mali porast cijena za 2026.

Za poštanske usluge imamo ugovor sa Hrvatskom poštom ,za najam uređaja za ispis sa Konca Hrvatska d.o.o. a za gorivo sa INA d.d. Zdravstveni pregledi će se obavljati po cijeni 160€ i uračunali smo koliko ima službenika i dužnosnika starijih od 50. godina. Intelektualne usluge u iznosu 480.000€ smo kalkulirali prema prosjeku od 01.01.-30.09.2024. godine. Za tekuće održavanje predviđen trošak nešto veći nego u 2025. godini.

**Ulaganja na nefinancijskoj imovini**

U 2026. se planira u arhivi koju smo dobili na korištenje u Zrinsko-Frankopanskoj ulici raditi projekt i ugradnja vatrodojavnog sustava

**Za 2027.godinu planirana su sredstva za:**

**Rashodi za zaposlene**

Plaća za 2027. je obračunata prema podacima iz 2026. s tim da smo iznos malo povećali zbog mogućeg povećanja osnovice za izračun plaće, zatim planira popunjavanje 5 zamjeničkih mjesta i zapošljavanje 3 zapisničara. Imamo i isplatu B-staža za jednu zamjenicu. Prema projekciji plana je bio iskazan iznos od 5.153.385€ a zadani limit je 4.448.385€ tj. sredstva su prema izračunima nedostatna.

Ostale rashode smo računali prema postojećem broju službenika i namještenika i uvećali za nova zapošljavanja obrazložena kod plaća i doprinosa za '25. Regres, božićnica i uskrsnica su računate za 158 zaposlenih , 92 darova za djecu, imamo 10 jubilarne nagrade za 5 godina staža, 7 jubilarnu za 10 godina staža, 4 jubilarne za 15 god. staža, 2 jubilarne za 25 godina staža, 2 jubilarne od 30 godina staža, 2 za 35 godina staža i 1 za 45 godina staža. Broj isplaćenih pomoći i potpora ne možemo predvidjeti ali smo prema dosadašnjim podacima uračunali pomoći za rođenja, dugotrajno bolovanje, pomoć za smrt i invalidnost u ukupnom iznosu 9.262€ .

**Materijalni rashodi**

Prijevoz u iznosu 74.400€ smo računali prema broju zaposlenih u 2025. uzimajući u obzir nova zapošljavanja mali porast cijena za 2027.

Novi ugovori o jednostavnoj nabavi i temeljem okvirnih sporazuma tek će biti sklopljeni za što trenutno nemam informacije. Zdravstveni pregledi će se obavljati po cijeni 160€ i uračunali smo dužnosnika mlađih od 50. godina. Intelektualne usluge u iznosu 480.000€ smo kalkulirali prema prosjeku od 01.01.-30.09.2024. godine te malo povećali iznos. Za tekuće održavanje predviđen trošak nešto veći nego u 2026. godini.

Split, 7. studeni 2024.

OPĆINSKI DRŽAVNI ODVJETNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Markus Pervan